# Fórmula TT

La Fórmula TT (en anglès, Formula TT) va ser una categoria de competició de motociclisme de velocitat que estigué vigent entre el 1977 i el 1990 i per a la qual s'instaurà un Campionat del Món oficial (anomenat de vegades World Cup) sota el paraigua de la FIM. La Fórmula TT admetia tres classes de cilindrades de motor, dividides en motors de dos i de quatre temps.

## Història

De 1949 a 1976, el TT de l'Illa de Man va formar part del mundial de motociclisme actuant com a Gran Premi de Gran Bretanya. La prova va esdevenir cada cop més qüestionada a causa dels problemes de seguretat malgrat els esforços de l'ACU per a mantenir el seu estatus de Gran Premi. Quan l'italià Gilberto Parlotti s'hi va morir el 1972, el seu íntim amic i vigent campió del món Giacomo Agostini va anunciar que mai més no tornaria a córrer a l'illa de Man. Més pilots es van anar unint al boicot d'Agostini i arribats a la temporada de 1976, dels pilots habituals del mundial només n'hi va participar un grapat. Poc després del TT de 1976, la FIM va fer l'anunci tan esperat que el TT, al seu moment la cursa més prestigiosa del calendari del mundial, seria desposseït del seu estatus de Gran Premi puntuable. A partir de 1977, el Gran Premi de de Gran Bretanya es va traslladar a Silverstone.
Els directius esportius del TT van treballar conjuntament amb l'ACU per tal d'establir una nova fórmula que inclogués les curses a l'Illa de Man. Com a resultat d'aquesta col·laboració, va néixer la Fórmula TT, que es va estrenar el mateix 1977 al TT de l'illa de Man i per a la qual la FIM va crear un Campionat del món. La nova fórmula se subdividia en tres categories en funció del motor de les motocicletes: Fórmula I (TTF1) -la més prestigiosa-, Fórmula II (TTF2) i Fórmula III (TTF3).
Durant els dos primers anys del Campionat del Món de Fórmula TT (1977-1978), l'única prova del calendari era el TT de l'illa de Man. El 1979 s'hi va afegir una segona cursa, el Gran Premi de l'Ulster, al circuit de Dundrod. A partir de 1982 es va abandonar la Fórmula III i es van anar afegint curses anualment. Durant les quatre darreres temporades del campionat (1987-1990), només es van disputar curses de Fórmula I.
El 1988, la FIM va instaurar un campionat rival amb reglamentacions semblants, el Campionat del Món de Superbike, el qual va esdevenir popular i comercialment reeixit, motiu pel qual en acabar la temporada de 1990, el campionat de Fórmula TT es va cancel·lar.

## Fórmules dels motors

La Fórmula TT es dividia en tres categories en funció de la cilindrada i tipus de motor de les motocicletes, que podien ser tant de quatre temps (4T) com de dos (2T).
| Fórmula | Acrònim | Motors de 4T | Motors de 2T |
| Fórmula I | TTF1, TT1 o F1 | de 600 a 1000 cc | de 350 a 500 cc |
| Fórmula II | TTF2, TT2 o F2 | de 400 a 600 cc | de 250 a 350 cc |
| Fórmula III | TTF3, TT3 o F3 | de 200 a 400 cc | de 125 a 250 cc |
* ↑ de 600 a 750 cc a partir de 1984.

## Historial del campionat

| Edició | Any | Curses | Circuits | TTF1 | TTF2 | TTF3 |
| I | 1977 | 1 | TT de l'Illa de Man | 1 | 1 | 1 |
| II | 1978 | 1 | TT de l'Illa de Man | 1 | 1 | 1 |
| III | 1979 | 2 | TT de l'Illa de Man GP de l'Ulster (Dundrod) | 1 | 1 | 1 |
| IV | 1980 | 2 | TT de l'Illa de Man GP de l'Ulster (Dundrod) | 1 | 1 | 1 |
| V | 1981 | 2 | TT de l'Illa de Man GP de l'Ulster (Dundrod) | 1 | 1 | 1 |
| VI | 1982 | 3 | TT de l'Illa de Man Vila Real (Portugal) GP de l'Ulster (Dundrod) | 1 | 1 | 2 |
| VII | 1983 | 4 | TT de l'Illa de Man TTF1: Dutch TT (Assen) GP de l'Ulster (Dundrod) TTF2: Assen (segona cursa al circuit) | 1 | 1 | 2 |
| VIII | 1984 | 6 | TTF1-TTF2: TT de l'Illa de Man TTF1: Dutch TT (Assen) TTF1-TTF2: Vila Real (Portugal) TTF1-TTF2: GP de l'Ulster (Dundrod) TTF2: Brno (Txecoslovàquia) TTF1: Zolder (Bèlgica) | 1 | 1 | 2 |
| IX | 1985 | 6 | TTF1-TTF2: TT de l'Illa de Man TTF1: Dutch TT (Assen) TTF1-TTF2: Vila Real (Portugal) TTF1-TTF2: Montjuïc (Catalunya) TTF1-TTF2: GP de l'Ulster (Dundrod) TTF1: Hockenheimring (Alemanya) | 1 | 1 | 2 |
| X | 1986 | 8 | TTF1: GP de San Marino (Misano) TTF1: Hockenheimring (Alemanya) TTF1-TTF2: TT de l'Illa de Man TTF1: Dutch TT (Assen) TTF1-TTF2: Jerez (Espanya) TTF1: Vila Real (Portugal) TTF1: Imatra (Finlàndia) TTF1-TTF2: GP de l'Ulster (Dundrod) | 1 | 1 | 2 |
| XI | 1987 | 7 | Misano (Itàlia) Hungaroring (Hongria) TT de l'Illa de Man Dutch TT (Assen) Sugo (Japó) Hockenheimring (Alemanya) Donington Park (Anglaterra)[9] | 1 | 2 | 2 |
| XII | 1988 | 8 | Sugo (Japó) TT de l'Illa de Man Dutch TT (Assen) Vila Real (Portugal) Kouvola (Finlàndia) Dundrod (Ulster) Pergusa (Itàlia) Donington Park (Anglaterra)[10] | 1 | 2 | 2 |
| XIII | 1989 | 6 | Sugo (Japó) TT de l'Illa de Man Dutch TT (Assen) Vila Real (Portugal) Kouvola (Finlàndia) Dundrod (Ulster)[11] | 1 | 2 | 2 |
| XIV | 1990 | 5 | Sugo (Japó) TT de l'Illa de Man Vila Real (Portugal) Kouvola (Finlàndia) Dundrod (Ulster)[12] | 1 | 2 | 2 |

## Llista de campions

Font:
| Any | Fórmula III | Fórmula II | Fórmula I |
| 1977 | John Kidson (Honda) | Alan Jackson jr. (Honda) | Phil Read (Honda) |
| 1978 | Bill Smith (Honda) | Alan Jackson jr. (Honda) | Mike Hailwood (Ducati) |
| 1979 | Barry Smith (Yamaha) | Alan Jackson jr. (Honda) | Ron Haslam (Honda) |
| 1980 | Ron Haslam (Honda) | Charlie Williams (Yamaha) | Graeme Crosby (Suzuki) |
| 1981 | Barry Smith (Yamaha) | Tony Rutter (Ducati) | Graeme Crosby (Suzuki) |
| 1982 | | Tony Rutter (Ducati) | Joey Dunlop (Honda) |
| 1983 | | Tony Rutter (Ducati) | Joey Dunlop (Honda) |
| 1984 | | Tony Rutter (Ducati) | Joey Dunlop (Honda) |
| 1985 | | Brian Reid (Yamaha) | Joey Dunlop (Honda) |
| 1986 | | Brian Reid (Yamaha) | Joey Dunlop (Honda) |
| 1987 | | | Virginio Ferrari (Bimota) |
| 1988 | | | Carl Fogarty (Honda) |
| 1989 | | | Carl Fogarty (Honda) |
| 1990 | | | Carl Fogarty (Honda) |

## Referències

* 1 2 Porcar, Joan «Tourist Trophy. ¡OK. Mike!» (en castellà). El año SOLO MOTO'79. SOLO MOTO [Barcelona], 12-1979, p. 80.
* 1 2 3 4 5 Noyes, Dennis; Scott, Michael. Motocourse: 50 Years Of Moto Grand Prix (en anglès). Hazleton Publishing Ltd, 1999. ISBN 1-874557-83-7.
* ↑ «TT-Database: Meetings: Meetings 1971 - 1990 TT 1977» (en anglès). iomtt.com. [Consulta: 4 juny 2004].
* 1 2 «Championnat du Monde - TT Formula 1979» (en francès). racingmemo.free.fr. [Consulta: 15 març 2024].
* ↑ Alguersuari, Jaume (Director) «Campeonatos del Mundo (Formula Tourist-Trophy)» (en castellà). El año SOLO MOTO'79. SOLO MOTO [Barcelona], 12-1979, p. 183.
* ↑ Alguersuari, Jaume (Director) «Campeonatos del Mundo Tourist Trophy» (en castellà). El año SOLO MOTO'81. SOLO MOTO [Barcelona], 12-1981, p. 188-189.
* ↑ «Championnat du Monde - TT Formula 1982» (en francès). racingmemo.free.fr. [Consulta: 15 març 2024].
* ↑ «Championnat du Monde - TT Formula 1983» (en francès). racingmemo.free.fr. [Consulta: 15 març 2024].
* ↑ «Championnat du Monde - TT Formula 1984» (en francès). racingmemo.free.fr. [Consulta: 15 març 2024].
* ↑ «Championnat du Monde - TT Formula 1985» (en francès). racingmemo.free.fr. [Consulta: 15 març 2024].
* ↑ «Championnat du Monde - TT Formula 1986» (en francès). racingmemo.free.fr. [Consulta: 15 març 2024].
* ↑ «Championnat du Monde - TT Formula 1987» (en francès). racingmemo.free.fr. [Consulta: 15 març 2024].
* ↑ «Championnat du Monde - TT Formula 1988» (en francès). racingmemo.free.fr. [Consulta: 15 març 2024].
* ↑ «Championnat du Monde - TT Formula 1989» (en francès). racingmemo.free.fr. [Consulta: 15 març 2024].
* ↑ «Championnat du Monde - TT Formula 1990» (en francès). racingmemo.free.fr. [Consulta: 15 març 2024].
* ↑ «CHAMPIONNAT DU MONDE - TT FORMULA» (en francès). racingmemo.free.fr. [Consulta: 19 desembre 2024].

## Vegeu també

* TT de l'Illa de Man

## Enllaços externs

* Lloc Web oficial del TT de l'Illa de Man (anglès)